CELEX: 62012CB0343
Language: el
Date: 2013-03-07 00:00:00
Title: Υπόθεση C-343/12: Διάταξη του Δικαστηρίου (έκτο τμήμα) της 7ης Μαρτίου 2013 [αίτηση του Rechtbank van Koophandel te Gent (Βέλγιο) για την έκδοση προδικαστικής αποφάσεως] — Euronics Belgium CVBA κατά Kamera Express BV και Kamera Express Belgium BVBA (Άρθρο 99 του Κανονισμού Διαδικασίας — Οδηγία 2005/29/ΕΚ — Εθνική διάταξη επιβάλλουσα γενική απαγόρευση προσφοράς προς πώληση ή πωλήσεως αγαθών με ζημιά)

4.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/5
            
         Διάταξη του Δικαστηρίου (έκτο τμήμα) της 7ης Μαρτίου 2013 [αίτηση του Rechtbank van Koophandel te Gent (Βέλγιο) για την έκδοση προδικαστικής αποφάσεως] — Euronics Belgium CVBA κατά Kamera Express BV και Kamera Express Belgium BVBA
   (Υπόθεση C-343/12) (1)
   
   (Άρθρο 99 του Κανονισμού Διαδικασίας - Οδηγία 2005/29/ΕΚ - Εθνική διάταξη επιβάλλουσα γενική απαγόρευση προσφοράς προς πώληση ή πωλήσεως αγαθών με ζημιά)
   2013/C 129/09
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van Koophandel te Gent
   
      Διάδικοι στην υπόθεση της κύριας δίκης
   
   Euronics Belgium CVBA
   
      κατά
   
   Kamera Express BV και Kamera Express Belgium BVBA
   
      Αντικείμενο
   
   Αίτηση προδικαστικής αποφάσεως — Rechtbank van Koophandel te Gent — Βέλγιο — Ερμηνεία της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου (οδηγίας για τις αθέμιτες εμπορικές πρακτικές) (ΕΕ L 149, σ. 22) — Εθνική ρύθμιση προβλέπουσα γενική απαγόρευση των πωλήσεων με ζημιά, πλην εξαιρέσεων, και αποβλέπουσα στην προστασία, μεταξύ άλλων, των συμφερόντων των καταναλωτών — Συμβατότητα με την οδηγία 2005/29
   
      Διατακτικό
   
   H οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου (οδηγία για τις αθέμιτες εμπορικές πρακτικές), αποκλείει εθνική διάταξη, όπως η επίμαχη στην κύρια δίκη, η οποία προβλέπει γενική απαγόρευση προσφοράς προς πώληση ή πωλήσεως αγαθών με ζημιά, εφόσον η διάταξη αυτή έχει σκοπούς που ανάγονται στην προστασία των καταναλωτών.
   
      (1)  ΕΕ C 303 της 6.10.2012.